wannaphong/clean_thaiwikipedia huggingface dataset:
# ไฮโดรจีเนชัน
ไฮโดรจีเนชัน  บางครั้งเรียกว่า การยับยั้งการสลายตัว โดยการการเพิ่มไฮโดรเจน ให้กับโมเลกุล เป็นปฏิกิริยาเคมีที่เกิดขึ้นในโมเลกุลที่ไม่อิ่มตัวในสารอินทรีย์ คือมีพันธะคู่ที่อะตอมของคาร์บอน โดยอะตอมของไฮโดรเจนจะเข้าไปทำพันธะกับอะตอมของคาร์บอนจนเกิดพันธะเดี่ยวรอบๆ คาร์บอนครบ 4 พันธะ  กระบวนการนี้มีประโยชน์ในด้านเภสัชศาสตร์และในอุตสาหกรรมปิโตรเคมี

นอกจากนี้ กระบวนการไฮโดรจีเนชันยังสามารถเปลี่ยนกรดไขมันไม่อิ่มตัวให้กลายเป็นกรดไขมันอิ่มตัวได้อีกด้วย แต่ในความเป็นจริงแล้ว กระบวนการนี้ก็ไม่ได้ทำได้อย่างสมบูรณ์มากนัก เนื่องจากในน้ำมันพืชมักมีกรดไขมันที่มีพันธะคู่มากกว่า 1 พันธะ แต่ก็สามารถลดจำนวนของพันธะคู่ระหว่างคาร์บอนในกรดไขมันนั้นได้ เช่น ในการผลิตเนยเทียม สามารถน้ำมันพืชซึ่งเป็นของเหลวให้กลายเป็นของแข็งหรือกึ่งของแข็งได้ เนื่องจากการเปลี่ยนแปลงสภาพความอิ่มตัวของกรดไขมันนี้ มีผลทางกายภาพต่อกรดไขมัน เช่น ลดจุดหลอมเหลว เป็นต้น น้ำมันพืชที่ถูกทำให้อิ่มตัวนี้ได้ถูกใช้อย่างกว้างขวาง โดยเฉพาะในการอบขนมปัง เนื่องจากมีราคาไม่สูงมากนัก และยังมีคุณสมบัติที่ดีอื่นๆ อีก เช่น ทนต่อกระบวนการออกซิเดชั่น ทำให้ไม่เน่าเสียง่าย

อย่างไรก็ตาม กระบวนการไฮโดรจีเนชันที่ไม่สมบูรณ์นี้ก่อให้เกิดความแตกต่างของอะตอมคาร์บอนที่ยังเหลือพันธะคู่อยู่ โดยในธรรมชาติ อะตอมของไฮโดรเจนที่อยู่บริเวณพันธะคู่ของคาร์บอนมักจะอยู่ด้านเดียวกัน (ดูรูป) แต่กระบวนการนี้มักทำให้เกิดอะตอมของไฮโดรเจนอยู่ตรงกันข้ามกัน โดยจำนวนไฮโดรเจนที่อยู่ตรงข้ามกันนั้นมีโอกาสเกิดขึ้นมากถึงสองเท่าของการที่ไฮโดรเจนสองอะตอมอยู่ข้างเดียวกันเลยทีเดียว ซึ่งนำไปสู่ความเสี่ยงต่อการเป็นโรคหัวใจได้ ทำให้สหรัฐและยุโรปได้มีกฎหมายให้แสดงจำนวนไฮโดรเจนที่อยู่ตรงข้ามกันในรายละเอียดของอาหารด้วย

 ประโยชน์ 
ในอุตสาหกรรมอาหาร มักใช้แก๊สไฮโดรเจนเป็นตัวทำปฏิกิริยาโดยมีตัวเร่งเป็นโลหะ เช่น นิกเกิล ทองคำขาว หรือแพลลาเดียม โดยที่ปฏิกิริยานี้จะเกิดขึ้นที่อุณหภูมิ 150 - 180 องศาเซลเซียสภายใต้ความดันสูง

กระบวนการไฮโดรจีเนชันเป็นกระบวนการที่คายพลังงานออกมามาก ไฮโดรจีเนชันในน้ำมันพืชสามารถให้ความร้อนได้ถึง 25 กิโลแคลอรีต่อโมล เพียงพอที่จะเพิ่มอุณหภูมิของน้ำมันได้หยดละ 1.6 ถึง 1.7 องศาเซลเซียสเลยทีเดียว

นิยมใช้ในอุตสาหกรรมอาหารประเภทไขมัน เช่น การทำเนยเทียม เนื่องจากสามารถช่วยลดต้นทุนการผลิตให้กับผู้ผลิต และช่วยยืดอายุการเก็บของผลิตภัณฑ์ http://www.noknoi.com/magazine/series.php?id=2076 www.noknoi.com/magazine
# 1 E2 m
สำหรับการเปรียบเทียบอันดับของขนาด (อังกฤษ: orders of magnitude) หน้านี้เป็นเป็นรายชื่อความยาวที่อยู่ระหว่าง 100 ม. และ 1 กม.

__TOC__

ความยาวน้อยกว่า 100 เมตร

 การเปลี่ยนหน่วย 
100 เมตร เท่ากับ:
 328 ฟุต
 ด้านหนึ่งของสี่เหลี่ยมจัตุรัส ซึ่งมีพื้นที่ 1 เฮคแตร์
 5 ลี้ หน่วยวัดของจีน

 ความยาวคลื่น 
 100 ม. — ความยาวคลื่นของความถี่วิทยุคลื่นกลาง ที่สูงที่สุด , 3 MHz
 187 ม. — ความยาวคลื่นน้อยที่สุดของคลื่นวิทยุกระจายเสียง ในช่วงความถี่ AM, 1600 kHz
 555 ม. — ความยาวคลื่นมากที่สุดของคลื่นวิทยุกระจายเสียง ในช่วงความถี่ AM, 540 kHz
 1000 ม. — ความยาวคลื่นของความถี่วิทยุคลื่นกลาง ที่ต่ำที่สุด , 3 MHz

 กีฬา 
 100 ม. — ระยะทางที่มนุษย์สามารถวิ่งได้เร็วที่สุดในเวลา 10 วินาที
 100 ม. — ความยาวของสนามแคนาเดียนฟุตบอล
 105 ม. — ความยาวของสนามฟุตบอล

 ธรรมชาติ 
 112 ม. — ความสูงของต้นไม้ที่สูงที่สุดในโลก, ต้นเรดวูดชายฝั่ง
 310 ม. — ความลึกของจุดที่ลึกที่สุดของทะเลสาบเจนีวา
 340 ม. — ระยะทางที่เสียงสามารถเดินทางในอากาศได้เป็นเวลา 1 วินาทีที่ระดับน้ำทะเล; ดู ความเร็วเสียง

 สิ่งก่อสร้างของมนุษย์ 
 130 ม. — ความสูงของรถไฟเหาะที่สูงที่สุดในโลก, คิงดา คา
 137 ม. — ความสูงของมหาพีระมิดแห่งกิซา
 193 ม. — ความยาวของทางหลวงหมายเลข 59 ในรัฐนิวเจอร์ซีย์, สหรัฐอเมริกา (ประมาณ)
 244 ม. — ความสูงของอาคารประตูเมือง ในRamat-Gan, ประเทศอิสราเอล
 300 ม. — ความสูงของหอไอเฟล
 328 ม. — ความสูงของสกายทาวเวอร์ของอัคแลนด์, สิ่งก่อสร้างที่ตั้งอย่างอิสระที่สูงที่สุดในซีกโลกใต้
 341 ม. — ความสูงของสะพานที่สูงที่สุดในโลก, สะพานมิลญอ วิอาดุกต์ (Millau Viaduct)
 390 ม. — ความสูงของตึกเอ็มไพร์สเตท
 443 ม. — ความสูงของเซียร์ทาวเวอร์, ตึกระฟ้าที่สูงที่สุดในสหรัฐอเมริกา
 508 ม. — ความสูงของอาคารไทเป 101, ตึกระฟ้า
 553 ม. — ความสูงของซีเอ็นทาวเวอร์, หอคอยและสิ่งก่อสร้างที่ตั้งอย่างอิสระที่สูงที่สุดในโลก

ความยาวมากกว่า 1 กิโลเมตร
# กรดอะมิโนจำเป็น
กรดอะมิโนจำเป็น  หรือ กรดอะมิโนที่ขาดไม่ได้  หมายถึงกรดอะมิโนที่สิ่งมีชีวิตไม่สามารถสังเคราะห์ขึ้นเองได้เร็วพอที่จะทดแทนความต้องการ ฉะนั้นจึงต้องได้รับผ่านการบริโภคเท่านั้น ในบรรดากรดอะมิโนทั่วไป 21 ชนิดที่พบในสิ่งมีชีวิต กรดอะมิโนเก้าชนิดที่ร่างกายมนุษย์ไม่สามารถสังเคราะห์ได้แก่ ฟีนิลอะลานีน, วาลีน, ธีโอนีน, ทริพโทฟาน, เมธไธโอนีน, ลีวซีน, ไอโซลีวซีน, ลัยซีน และ ฮิสทิดีนDietary Reference Intakes: The Essential Guide to Nutrient Requirements . Institute of Medicine's Food and Nutrition Board. usda.gov

ในจำนวนนี้ สำหรับมนุษย์มีกระอะมิโนหกชนิดที่จำเป็นในบางกรณี (conditionally essential) ซึ่งคือกลุ่มที่มีการสังเคราะห์ขึ้นได้จำกัดภายใต้สภาวะที่มีพยาธิสภาพพิเศษ หรือสภาวะทางสรีรวิทยา เช่น เด็กแรกเกิด หรือผู้มีความผิดปกติในกระบวนการคาทาบอลิก กรดอะมิโนหกตัวนี้ได้แก่ อาร์จินีน, ซิสเทอีน, กลัยซีน, กลูทามีน, พรอพีน และ ทัยโรซีน ส่วนกรดอะมิโนไม่จำเป็นหกตัวคือสามารถสังเคราะห์ขึ้นได้เพียงพอโดยร่างกาย ได้แก่ อะลานีน, กรดอัสพาร์ทิก, อัสพาราจีน, กรดกลูทามิก, เซอรีน, เซเลโนซิสเทอีน ส่วนกรดอะมิโนเพียโรลัยซีนซึ่งพบมีคุณสมบัติสามารถนำไปใช้ในการสังเคราะห์โปรตีน (proteinogenic) แค่เพียงในสิ่งมีชีวิตบางกลุ่ม ไม่ปรากฏใช้หรือจำเป็นในสิ่งมีชีวิตส่วนใหญ่ รวมถึงมนุษย์
# เคมบริดจ์
เคมบริดจ์  เป็นเมืองมหาวิทยาลัยที่เก่าแก่ในอังกฤษ สหราชอาณาจักร และเป็นศูนย์กลางการปกครองของเคมบริดจ์เชอร์ เมืองอยู่ห่างจากลอนดอนไปทางเหนือ-ตะวันออกเฉียงเหนือ ประมาณ 80 กิโลเมตร และห้อมล้อมไปด้วยเมืองและหมู่บ้านขนาดเล็กจำนวนหนึ่ง เมืองนี้ยังเป็นหัวใจของศูนย์เทคโนโลยีชั้นสูง ที่รู้จักกันในชื่อ ซิลิคอนเฟน (Silicon Fen) และเป็นส่วนสำคัญของเขตอุตสาหกรรมความรู้ ออกซฟอร์ด-เคมบริดจ์อาร์ก (Oxford-Cambridge Arc)

เมืองเคมบริดจ์เป็นที่รู้จักมากที่สุดจากการเป็นที่ตั้งของมหาวิทยาลัยเคมบริดจ์

จากการสำรวจสำมะโนประชากร เมื่อปี ค.ศ. 2001 มีประชากร 108,863 คน (รวมนักเรียน 22,153 คน)

 ประวัติศาสตร์ 
มีชุมชนอาศัยอยู่รอบ ๆ เคมบริดจ์มาตั้งแต่ยุคก่อนประวัติศาสตร์ หลักฐานที่ชัดเจนที่สุดที่บ่งบอกถึงการตั้งถิ่นฐานคือซากฟาร์มอายุ 3,500 ปีที่ถูกค้นพบบริเวณที่ตั้งวิทยาลัยฟิตซิลเลียม หลักฐานโบราณคดีที่บ่งบอกถึงการตั้งถิ่นฐานในยุคเหล็กคือชุมชนบริเวณปราสาทบนเนินเขาจากศตวรรษที่ 1 ก่อนคริสต์ศักราช ซึ่งอาจเกี่ยวข้องกับการเปลี่ยนแปลงทางวัฒนธรรมที่กว้างขึ้นซึ่งเกิดขึ้นในภูมิภาคตะวันออกเฉียงใต้ของอังกฤษที่เกี่ยวข้องกับการมาถึงของเบลก้า

มีการพบหลักฐานการตั้งถิ่นฐานของชาวโรมันที่กว้างขวางยิ่งขึ้น รวมถึงบ้านไร่จำนวนมาก และหมู่บ้านในพื้นที่เคมบริดจ์นิวแฮมน์ มีหลักฐานว่าแองโกล-แซกซอนที่บุกรุกเข้ามาเริ่มยึดครองพื้นที่นี้ในช่วงสิ้นศตวรรษ ชุมชนของพวกเขาซึ่งอยู่ในและรอบ ๆ ปราสาทบนเนินเขาได้กลายเป็นที่รู้จักในนาม Grantebrycge ("สะพาน Granta") โดยในภาษาอังกฤษยุคกลางชื่อของชุมชนเปลี่ยนเป็น "Cambridge koe" ซึ่งเกิดจากคำว่า "Camboricum" ที่หมายถึง "ทางเดิน" หรือ "ท่าข้าม" แม่น้ำในเมืองหรือชุมชน และส่วนโค้งของแม่น้ำ Granta ในปี 1349 เคมบริดจ์ได้รับผลกระทบจากกาฬโรค มีบันทึกเหลืออยู่น้อยมาก แต่มีผู้เสียชีวิต 16 คนจาก 40 คนที่ศึกษาใน King's Hall ส่วนทางตอนเหนือของแม่น้ำได้รับความเสียหายอย่างหนัก แทบจะถูกทำลายหมด

หลังจากการระบาดซ้ำในศตวรรษที่ 16 สุขอนามัยและน้ำจืดถูกนำเข้าสู่เคมบริดจ์ด้วยการก่อสร้างท่อฮอบสันในช่วงต้นปี 1600 น้ำถูกส่งมาจาก Nine Wells ที่ชายภูเขา Gog Magog ทางตะวันออกเฉียงใต้ของเคมบริดจ์ ไปยังใจกลางเมือง

เคมบริดจ์มีบทบาทสำคัญในช่วงเริ่มต้นของสงครามกลางเมืองในอังกฤษ เนื่องจากเป็นสำนักงานใหญ่ของสมาคมมณฑลตะวันออก องค์กรที่จัดการกองทัพประจำภูมิภาคของ East Anglia ที่เป็นพื้นฐานของความพยายามทางทหารของรัฐสภาจนถึงการก่อตั้งกองทัพรูปแบบใหม่  ในศตวรรษที่ 19 เช่นเดียวกับหลายเมืองในอังกฤษ เคมบริดจ์เจริญเติบโตอย่างรวดเร็ว ส่วนหนึ่งเนื่องจากอายุขัยที่ยาวนานขึ้นและการผลิตทางเกษตรที่ดีขึ้น ซึ่งนำไปสู่การเติบโตของการค้าในตลาดของเมือง

ตามข้อมูลจาก Office for National Statistics ประมาณ 40% ของผู้อยู่อาศัยมีการศึกษาในระดับสูง ซึ่งสูงกว่าค่าเฉลี่ยของประเทศ การใช้จักรยานเป็นวิธีการเดินทางหลัก: ประชากรกว่า 30% ใช้จักรยานทุกวัน ไม่ได้เป็นเพียงเรื่องของสุขภาพเท่านั้น แต่ยังเกี่ยวกับการใส่ใจด้านสิ่งแวดล้อมอีกด้วย

เคมบริดจ์ตั้งอยู่ในใจกลางของ Silicon Fen หรือ Cambridge Cluster ซึ่งรวมถึงอุตสาหกรรมต่าง ๆ เช่น ซอฟต์แวร์และชีวการแพทย์ รวมถึงสตาร์ทอัพมากมายที่เกิดจากมหาวิทยาลัย มากกว่า 40% ของแรงงานมีการศึกษาระดับสูง ซึ่งมากกว่าค่าเฉลี่ยของประเทศถึงสองเท่า Cambridge Biomedical Campus หนึ่งในกลุ่มวิจัยชีวการแพทย์ที่ใหญ่ที่สุดในโลก ประกอบด้วยสำนักงานใหญ่ของ AstraZeneca และโรงพยาบาล Royal Papworth ที่เพิ่งย้ายเข้ามา
# กรดคาร์บอนิก
กรดคาร์บอนิก  เป็นกรดชนิดหนึ่งที่มีอะตอมของคาร์บอนเป็นส่วนประกอบ มีสูตรโมเลกุล H2CO3 กรดคาร์บอนิกยังใช้เป็นคำเรียกสารละลายของคาร์บอนไดออกไซด์ในน้ำ ซึ่งมี H2CO3 อยู่เล็กน้อย เราเรียกเกลือของกรดคาร์บอนิกว่า ไบคาร์บอเนต (หรือ ไฮโดรเจนคาร์บอเนต) และ คาร์บอเนต

คาร์บอนไดออกไซด์ที่ละลายน้ำเกิดสมดุลเคมีกับกรดคาร์บอนิก ดังสมการต่อนี้
 CO2 + H2O → H2CO3

ค่าคงที่สมดุลที่ 25 °C เท่ากับ 1.70×10−3: ดังนั้นคาร์บอนไดออกไซด์ส่วนใหญ่จะไม่เปลี่ยนเป็นกรดคาร์บอนิกและยังคงอยู่เป็นโมเลกุล CO2 ถ้าหากไม่มีตัวเร่งปฏิกิริยา สมดุลข้างต้นจะเกิดขึ้นช้า โดยมีอัตราการเกิดปฏิกิริยา (rate constant) เท่ากับ 0.039 s−2 สำหรับขาไป
 (CO2 + H2O → H2CO3)
และ 23 s−1 สำหรับปฏิกิริยาย้อนกลับ
 (H2CO3 → CO2 + H2O).

สมดุลระหว่างคาร์บอนไดออกไซด์และกรดคาร์บอนิก มีความสำคัญมากสำหรับการควบคุมความเป็นกรดของของเหลวในร่างกาย สิ่งมีชีวิตเกือบทุกชนิดมีเอนไซม์ชื่อคาร์บอนิกแอนไฮเดรส เป็นตัวเร่งปฏิกิริยาระหว่างสารประกอบสองตัวนี้ โดยสามารถเร่งปฏิกิริยาให้เร็วขึ้นถึง 109 เท่า
# บิล รัสเซล
วิลเลียม เฟลตัน รัสเซล (12 กุมภาพันธ์ พ.ศ. 2477 — 31 กรดฎาคม พ.ศ.  2565) อดีตนักกีฬาบาสเกตบอลชาวอเมริกัน เป็นที่รู้จักและจดจำในฐานะผู้เล่นสำคัญ ในยุคเฟื่องฟูของทีมบอสตัน เซลติกส์ ซึ่งชนะเลิศ 11 ครั้งจากฤดูกาลแข่งขัน 13 ฤดูกาล  เขาเป็นผู้เล่นที่ยกระดับการเล่นเกมรับของกีฬานี้ขึ้นไปอีกระดับหนึ่ง  เขาได้รับการยกย่องว่าเป็น ผู้เล่นตำแหน่งเซนเตอร์ ที่เป็นผู้เล่นเกมรับที่ยิ่งใหญ่ที่สุด ในประวัติศาสตร์ของกีฬาบาสเกตบอล

บิล รัสเซล เกิดที่เมืองมอนโร รัฐลุยเซียนา เติบโตที่เมืองโอคแลนด์ รัฐแคลิฟอร์เนีย  ส่วนสูง 6 ฟุต 9 นิ้ว (2.06 เมตร) เล่นบาสเกตบอลระดับมหาวิทยาลัยให้กับ มหาวิทยาลัยแห่งเมืองซานฟรานซิสโก และนำทีมไปสู่ชัยชนะ ในการแข่งขันชิงชนะเลิศระดับมหาวิทยาลัย เอ็นซีดับเบิลเอ (NCAA) ในปี ค.ศ. 1955 และ 1956 รวมทั้งการชนะการแข่งขันติดต่อกันถึง 55 เกม  นอกจากนั้นแล้ว บิล รัสเซล ยังเป็นกัปตันทีมบาสเกตบอลชาย ตัวแทนสหรัฐอเมริกา ในการแข่งขันกีฬาโอลิมปิกฤดูร้อน ที่เมืองเมลเบิร์น ประเทศออสเตรเลีย ในปี ค.ศ. 1956

บิล รัสเซล เล่นบาสเกตบอลให้กับทีม บอสตัน เซลติกส์ ปี ค.ศ. 1956 ถึง ค.ศ. 1969 ชนะเลิศการแข่งขันเอ็นบีเอ เกือบทุกปียกเว้นปี ค.ศ. 1958 และ 1967 เท่านั้น  ในปี ค.ศ. 1966 หัวหน้าโค้ช เรด ออร์บาค ได้เสนอชื่อให้บิล รัสเซล เป็นหัวหน้าโค้ช คนถัดไป ซึ่งทำให้ บิล รัสเซล นั้นได้เป็นหัวหน้าโค้ช และเขาก็เป็นชาวอเมริกันเชื้อสายแอฟริกันคนแรกในประวัติศาสตร์ ที่ได้รับตำแหน่งนี้ในทีมกีฬาในลีกใหญ่ของสหรัฐอเมริกา  เขาเป็นทั้งผู้เล่น และหัวหน้าโค้ช จากปี ค.ศ. 1966 ถึง 1969 และ ชนะเลิศเอนบีเอสองครั้ง ต่อมาเขาได้เป็นหัวหน้าโคช ให้แก่ทีมซีแอตเติล ซุปเปอร์โซนิกส์ จากปี ค.ศ. 1973 ถึง 1977 และต่อมาให้แก่ทีมซาคราเมนโต คิงส์ จากปี ค.ศ. 1987 ถึง 1988 แต่ก็ไม่สามารถนำทีมทั้งสองไปสู่ชัยชนะเลิศได้

บิล รัสเซลนั้นถือได้ว่า ได้รับรางวัลเกียรติยศทุกรางวัลที่มีในเอ็นบีเอ และในปี ค.ศ. 1968 เขาได้รับรางวัล "นักกีฬาแห่งปี" ("Sportsman of the Year") ของนิตยสาร Sports Illustrated  ในปี ค.ศ. 1980 เขาได้ถูกยกย่องจากสมาคมนักเขียนอาชีพเกี่ยวกับบาสเกตบอลแห่งสหรัฐอเมริกา ให้เป็นนักกีฬาที่ยิ่งใหญ่ที่สุดในประวัติศาสตร์ของเอ็นบีเอ  นอกจากนั้นแล้วเขายังเป็นผู้ที่ต่อสู้เพื่อสิทธิของพลเมืองสหรัฐอเมริกา เขาเคยปฏิเสธเข้าร่วมแข่งขัน เมื่อร้านอาหารแห่งหนึ่ง ไม่ยอมให้บริการแก่เพื่อนชาวอเมริกันผิวดำของเขา ในปี ค.ศ. 1968 กลุ่มแบ่งแยกสีผิวได้ทำความเสียหายแก่บ้านของเขา ซึ่งทำให้เขาได้เรียกเมืองบอสตันว่าเป็น "flea market of racism" (ตลาดนัดของการเหยียดเชื้อชาติ) 

นักกีฬาในตำนานอีกผู้หนึ่งคือ วิลท์ แชมเบอร์เลน (Wilt Chamberlain) ซึ่งถือได้ว่าเป็นนักกีฬาบาสเกตบอลเกมรุก ที่ยิ่งใหญ่ที่สุดในประวัติศาสตร์ การต่อสู้แข่งขันระหว่าง วิลท์ แชมเบอร์เลน และ บิล รัสเซล นั้นนับได้ว่าเป็นคู่แข่งที่ยิ่งใหญ่ที่สุดในประวัติศาสตร์ของลีก ทั้งคู่นั้นเป็นเพื่อนกันจนกระทั่งบั้นปลายของวิลท์

 หนังสืออ่านเพิ่ม 
 Goudsouzian, Aram (2010).  King of the Court: Bill Russell and the Basketball Revolution.  Berkeley: University of California Press.
 
 Kornheiser, Tony (1999). "Bill Russell: Nothing but a Man". In ESPN SportsCentury. Michael MacCambridge, Editor. New York: Hyperion-ESPN Books. pp. 178–89.
# พ.ศ. 1892
พุทธศักราช 1892 ใกล้เคียงกับ
 เมษายน ค.ศ. 1349 - มีนาคม ค.ศ. 1350
 ค.ศ. 1349 เป็นปีปกติสุรทินที่วันแรกเป็นวันพฤหัสบดีตามปฏิทินจูเลียน
 ค.ศ. 1350 เป็นปีปกติสุรทินที่วันแรกเป็นวันศุกร์ตามปฏิทินจูเลียน
 มหาศักราช 1271
 ปีฉลู เอกศก จุลศักราช 711 (วันที่ 28 มีนาคม เป็นวันเถลิงศก)

 ผู้นำ 
 อาณาจักรสุโขทัย: พระมหาธรรมราชาที่ 1 (พ.ศ. 1890-1911)
 อาณาจักรล้านนา: พญาผายู (พ.ศ. 1879-1898)

 เหตุการณ์ 

 ปรากฏการณ์ทางดาราศาสตร์ 
 16 มิถุนายน - สุริยุปราคาบางส่วน (ตอนใต้ของอเมริกาใต้และมหาสมุทรแอตแลนติก)
 1 กรกฎาคม - จันทรุปราคาเต็มดวง (มองเห็นได้ในสยาม เฉพาะช่วงต้นของปรากฏการณ์)
 16 กรกฎาคม - สุริยุปราคาบางส่วน (ตอนเหนือของอเมริกาเหนือและกรีนแลนด์)
 10 ธันวาคม - สุริยุปราคาเต็มดวง (ตอนเหนือของอเมริกาเหนือและมหาสมุทรแอตแลนติก)
 25 ธันวาคม - จันทรุปราคาบางส่วน (มองเห็นได้ในสยาม)

 วันเกิด 

 วันถึงแก่กรรม
# พ.ศ. 1893
พุทธศักราช 1893 ใกล้เคียงกับ
 เมษายน ค.ศ. 1350 - มีนาคม ค.ศ. 1351
 ค.ศ. 1350 เป็นปีปกติสุรทินที่วันแรกเป็นวันศุกร์ตามปฏิทินจูเลียน
 ค.ศ. 1351 เป็นปีปกติสุรทินที่วันแรกเป็นวันเสาร์ตามปฏิทินจูเลียน
 มหาศักราช 1272
 ปีขาล โทศก จุลศักราช 712 (วันที่ 28 มีนาคม เป็นวันเถลิงศก)

 ผู้นำ 
 พระมหากษัตริย์แห่งอาณาจักรอยุธยา: สมเด็จพระรามาธิบดีที่ 1 (พ.ศ. 1893 - พ.ศ. 1912)
 พระมหากษัตริย์แห่งอาณาจักรสุโขทัย: พระมหาธรรมราชาที่ 1 (พ.ศ. 1890 - พ.ศ. 1911)
 พระมหากษัตริย์แห่งอาณาจักรล้านนา: พญาผายู (พ.ศ. 1879 - พ.ศ. 1898)
สำหรับผู้นำประเทศอื่น ๆ ดู รายชื่อผู้นำประเทศ พ.ศ. 1893

 เหตุการณ์ 
 4 มีนาคม (ค.ศ. 1351) - สมเด็จพระรามาธิบดีที่ 1 (พระเจ้าอู่ทอง) สถาปนาอาณาจักรอยุธยาโดยมี กรุงเทพทวาราวดีศรีอยุธยา (กรุงศรีอยุธยา) เป็นราชธานี

 ปรากฏการณ์ทางดาราศาสตร์ 

 5 มิถุนายน - สุริยุปราคาวงแหวน (ตะวันออกเฉียงใต้ของมหาสมุทรแปซิฟิก อเมริกาใต้ และตอนใต้ของมหาสมุทรแอตแลนติก)
 20 มิถุนายน - จันทรุปราคาบางส่วน (มองเห็นได้ในสยาม)
 30 พฤศจิกายน - สุริยุปราคาผสม (แอฟริกา มหาสมุทรอินเดีย และเกาะต่าง ๆ ในทะเลจีนใต้)

 วันเกิด 
27 มิถุนายน - จักรพรรดิมานูเอลที่ 2 พาลาโอโลกอส (สวรรคต พ.ศ. 1968)

 วันถึงแก่กรรม 
22 สิงหาคม - พระเจ้าฟิลิปที่ 6 แห่งฝรั่งเศส -  (สมภพ พ.ศ. 1836)
# แนฟทาลีน
ทั่วไป ชื่อเคมี   ชื่ออื่นๆ ลูกเหม็น สูตรโมเลกุล C10H8 โครงสร้างแบบเส้นอย่างง่าย C1 (C = CC=C2) =C2C=CC=C1 น้ำหนักโมเลกุล 128.17 g/mol ลักษณะทั่วไป เป็นของแข็งสีขาว เลขทะเบียน CAS 91-20-3 คุณสมบัติ ความหนาแน่น 1.14 g/cm3 การละลายในน้ำ ไม่ละลายน้ำ จุดหลอมเหลว 80.6 °C จุดเดือด 218 °C ความเป็นอันตราย MSDS External MSDS  อันตรายทั่วไป ติดไฟได้ ว่องไวในการเกิดปฏิกิริยาเป็นสารก่อมะเร็ง NFPA 704 ไฟล์:nfpa_h2.pngไฟล์:nfpa_f2.pngไฟล์:nfpa_r0.png  Flash point 79 - 87 °C Autoignition temperature 525 °C R/S statement R: 20, 21, 22, 36, 37, 38, 43, 45S: 16, 26, 36, 37, 39, 45 RTECS number QJ0525000  Except where noted otherwise, data are given for materials in their standard state (at 25 °C, 100 kPa)Infobox disclaimer and references
แนฟทาลีน, หรือnaphthalinหรือ bicyclo[4.4.0]deca-1,3,5,7,9-pentene หรือ antimite แต่เป็นสารคนละชนิดกับแนปทา (naphtha),เป็นสารที่เป็นผลึก มีกลิ่น สีขาว เป็นไฮโดรคาร์บอนที่เป็นของแข็ง สูตรโมเลกุลเป็นC10H8 โครงสร้างประกอบด้วยวงเบนซีนสองวงเชื่อมต่อกัน เป็นส่วนประกอบของลูกเหม็นใช้กันมากในการดับกลิ่น ระเหิดได้ที่อุณหภูมิห้อง เกิดเป็นไอที่ติดไฟ ตรวจพบความเข้มข้นต่ำสุดในอากาศเป็น 0.08 ppt.
# International Baccalaureate
International Baccalaureate (อักษรย่อ: IB) อดีตมีชื่อว่า International Baccalaureate Organization (อักษรย่อ: IBO) เป็นมูลนิธิไม่แสวงหากำไรที่มีสำนักงานใหญ่ที่เจนีวา ประเทศสวิตเซอร์แลนด์ และก่อตั้งขึ้นใน ค.ศ. 1968"IB headquarters ." International Baccalaureate. Retrieved on 25 September 2009. โดยมีบริการหลักสูตรการศึกษาสี่ระดับ: หลักสูตรการศึกษาระดับอนุปริญญาและหลักสูตรการศึกษาที่เกี่ยวข้องกับอาชีพสำหรับนักเรียนที่มีอายุระหว่าง 15 ถึง 19 ปี, หลักสูตรการศึกษาระดับกลางสำหรับนักเรียนที่มีอายุระหว่าง 11 ถึง 16 ปี และหลักสูตรการศึกษาระดับต้นสำหรับเด็กที่มีอายุระหว่าง 3 ถึง 12 ขวบ โรงเรียนที่จะสอนด้วยหลักสูตรนี้ต้องได้รับอนุญาตจาก International Baccalaureate ก่อน

 ในประเทศไทย 
โรงเรียนนานาชาติต่าง ๆ นับสิบได้ใช้หลักสูตร IB ในการเรียนการสอนแล้ว แต่ส่วนใหญ่จะมีเพียงแค่หลักสูตรเดียวคือ หลักสูตรการศึกษาระดับประกาศนียบัตรนานาชาติ (IBDP) เท่านั้น ขณะนี้ในประเทศไทยมีโรงเรียนนานาชาติหลายแห่งที่มีการเรียนการสอนในหลักสูตร IB ทั้งสาม เช่น โรงเรียนนานาชาติคิซ (KIS International School),โรงเรียนนานาชาตินิสท์ (NIST International School หรือ NIST),โรงเรียนนานาชาติเปรม ติณสูลานนท์ (Prem Tinsulanonda International School หรือ PTIS หรือ Prem Center ในจังหวัดเชียงใหม่), โรงเรียนนานาชาติคอนคอเดียน(Concordian International School หรือ CIS) โรงเรียนนานาชาติร่วมฤดี (Ruamrudee International School), และโรงเรียนนานาชาติแมจิกเยียร์ส (Magic Years International School)
# ไมล์
ไมล์ คือหน่วยมาตรฐานอังกฤษที่ใช้วัดระยะทาง มักย่อว่า mi จากภาษาอังกฤษ mile
1 ไมล์มีค่าเท่ากับ
 1.609344 กิโลเมตร
 1,609.344 เมตร
 63,360 นิ้ว
 5,280 ฟุต
 1,760 หลา

 ในปัจจุบัน 
 ในประเทศสหรัฐอเมริกา จะใช้หน่วยวัดมาตรฐานของอังกฤษ จะมีการใช้หน่วยไมล์แทนกิโลเมตร โดยมีตัวย่อที่ใช้กันบ่อย ๆ คือ mi ในการเดินเรือและการเดินทางทางอากาศ ปัจจุบันนิยมใช้หน่วยไมล์กันอย่างแพร่หลายมากกว่าการใช้หน่วยกิโลเมตร

ทั่วโลกได้มีการใช้ไมล์ที่แตกต่างกัน โดยไมล์ที่ใช้กันในประเทศสหรัฐอเมริกาจะมีค่าเท่ากับ 1,760 หลา (1 หลาเท่ากับ 0.0009144 เมตร) เพราะฉะนั้น 1 ไมล์ของสหรัฐอเมริกา มีค่าเท่ากับ 1,609.344 เมตร
 1 เยอรมันมีค่าเท่ากับ 4 ไมล์
 ไมล์สวีดิช,ฮังกาเรียน และแดนิช จะมีค่ามากกว่าไมล์ชนิดอื่น คือเท่ากับหนึ่งกับอีกครึ่งหนึ่งของไมล์เยอรมัน 
เนื่องจากการที่ค่าไมล์ของแต่ละที่ไม่มีค่าที่เท่ากัน หลาย ๆ ประเทศเลยนิยมใช่หน่วยมาตรฐาน SI ซึ่งก็คือกิโลเมตรแทน

ในประเทศไทยในมักใช้ กิโลเมตร แทน ไมล์

 ประวัติศาสตร์ 
หน่วยไมล์ได้ถูกใช้ตั้งแต่สมัยโรมันในช่วงที่ยึดครองบริเตน ในชื่อ mille passus (มิลเล ปัสซุส มีความหมายว่า 1,000 ก้าวเดิน) โดยเทียบเท่าได้กับระยะเท้า (1 ฟุต) ของชาวโรมัน 5,000 ฟุต ซึ่งภายหลังจากที่ชาวโรมันย้ายออกจากบริเตน หน่วยไมล์ยังคงมีใช้อยู่ คู่กับหน่วยเดิมเฟอร์ลอง ซึ่งเป็นหน่วยวัดที่นาของชาวบริเตน ซึ่งเป็นระยะที่ม้าสามารถลากคันไถได้ก่อนที่ม้าจะหยุดพักซึ่งมีค่าเท่ากับ 660 ฟุต ซึ่งภายหลังได้มีการรวมหน่วยไมล์และเฟอร์ลองเข้าด้วยกัน โดยเปลี่ยนจากเดิมที่ 1 ไมล์เท่ากับ 5000 ฟุต กลายเป็น 1 ไมล์เท่ากับ 8 เฟอร์ลองและเท่ากับ 5280 ฟุต (1 เฟอร์ลองเท่ากับ 660 ฟุต)

 แหล่งข้อมูลอื่น 
 ตารางหน่วยต่าง ๆ ของ NIST
# ผู้ป่วย
ผู้ป่วย, ผู้รับการรักษา, คนไข้ หมายถึงผู้ที่เข้ารับบริการสุขภาพรูปแบบใด ๆ จากแพทย์ ทันตแพทย์ พยาบาลเวชปฏิบัติ สัตวแพทย์ หรือบุคลากรสาธารณสุขอื่น ๆ ซึ่งส่วนใหญ่จะมีอาการป่วยจากโรคหรือการบาดเจ็บ และจำเป็นต้องได้รับการรักษา แต่บางครั้งอาจไม่ต้องก็ได้
# องศาฟาเรนไฮต์
องศาฟาเรนไฮต์ คือหน่วยมาตรวัดอุณหภูมิชนิดหนึ่ง ตั้งชื่อตามนักฟิสิกส์ชาวเยอรมัน กาเบรียล ฟาเรนไฮต์ (ค.ศ. 1686-1736) ผู้เสนอระบบมาตรวัดอุณหภูมินี้เมื่อปี ค.ศ.1724 องศาฟาเรนไฮต์เขียนย่อโดยใช้สัญลักษณ์ °F โดยที่ค่าสเกลองศาฟาเรนไฮต์ถััมีจุดอ้างอิงต่ำสุดที่ 0°F เป็นอุณหภูมิจุดเยือกแข็งของ น้ำ น้ำแข็ง และ เกลือแอมโมเนียมคลอไรด์ องศาฟาเรนไฮต์เป็นมาตรวัดอุณหภูมิแรกที่มีการใช้งานกันอย่างแพร่หลาย 

ในปัจจุบัน องศาฟาเรนต์ไฮต์ใช้จุดแข็งและจุดเดือดของน้ำเป็นจุดอ้างอิง โดยมีจุดเยือกแข็งอยู่ที่ 32°F  และ มีจุดเดือดที่ 212°F โดยที่มีระยะห่างระหว่างจุดเยือกแข็งกับจุดเดือดของน้ำคือ 180 องศา ณ ความดันบรรยากาศมาตรฐาน ณ ระดับน้ำทะเล

โดยเมื่อเปรียบเทียบกับองศาเซลเซียส อุณภูมิที่เพิ่มขึ้น 1 32°F  มีค่าเท่ากับ 5/9 (ประมาณ 0.56) ของ 1°C (ซึ่งก็คือ 1 เคลวิน) และที่ระดับอุณหภูมิ -40 °F จะมีค่าเท่ากับ -40 °C

 ในปัจจุบัน 
ฟาเรนไฮต์เป็นมาตรวัดอุณหภูมิอย่างเป็นทางการในสหรัฐอเมริกา รวมถึงดินแดนใต้อารักขา และประเทศอื่น ๆ ที่มีความสัมพันธ์ระหว่างประเทศที่ใกล้ชิดกับสหรัฐอเมริกาในมหาสมุทรแปซิฟิกตะวันตก ประกอบด้วย ประเทศปาเลา, ประเทศสหพันธรัฐไมโครนีเซีย, ประเทศหมู่เกาะมาร์แชล, หมู่เกาะเคย์แมน (ดินแดนโพ้นทะเลของสหราชอาณาจักร) และ ประเทศไลบีเรีย ดินแดนหมู่เกาะที่เป็นดินแดนโพ้นทะเลของสหราชอาณาจักร (UK) จำนวนหนึ่งยังคงใช้องศาฟาเรนไฮต์เคียงข้างเซลเซียส ประกอบด้วย หมู่เกาะบริติชเวอร์จิน, มอนต์เซอร์รัต, แองกวิลลา และ เบอร์มิวดา ส่วนประเทศแอนติกาและบาร์บูดา และเกาะอื่น ๆ  เช่น ประเทศเซนต์คิตส์และเนวิส, ประเทศบาฮามาส และ ประเทศเบลิซ ใช้ทั้งองศาฟาเรนต์ไฮต์และองศาเซลเซียส ประเทศอื่น ๆ ที่เหลือทั้งหมดบนโลกใช้องศาเซลเซียส ซึ่งตั้งชื่อตามนักดาราศาสตร์ชาวสวีเดน แอนเดอร์ เซลเซียสhttp://metricviews.org.uk/2012/10/50-years-of-celsius-weather-forecasts-%E2%80%93-time-to-kill-off-fahrenheit-for-good/

ในอดีต ประเทศสหราชอาณาจักรบริเต็นใหญ่และไอร์แลนด์เหนือ (ประเทศอังกฤษ) มีการใช้มาตรวัดอุณหภูมิ แบบองศาฟาเรนไฮต์ ในหน่วยวัดแบบอังกฤษ ร่วมกับมาตรวัดอื่น ๆ เช่น ไมล์ ปอนด์ แต่ในปัจจุบัน ประเทศอังกฤษได้หันมาใช้หน่วยวัดของระบบเอสไอ (SI) แทน ทำให้ได้มีการเปลี่ยนมาใช้สเกลค่าวัดอุณหภูมิเซลเซียสและเคลวิน แทนองศาฟาเรนไฮต์https://www.britannica.com/topic/Weights-and-Measures-Act

thumb|350px|

 การแปลงหน่วยเป็นมาตรวัดอุณหภูมิอื่น 
การแปลงหน่วยอุณภูมิระหว่างหน่วยองศาฟาเรนไฮต์ และ องศาเซลเซียส, องศาโรเมอร์, องศาแรงคิน และ เคลวิน:"Comparison of temperature scales ". Tampile.
จากเป็นสูตรองศาฟาเรนไฮต์องศาเซลเซียสองศาเซลเซียสองศาฟาเรนไฮต์องศาฟาเรนไฮต์เคลวินเคลวินองศาฟาเรนไฮต์องศาฟาเรนไฮต์องศาแรงกินองศาแรงคินองศาฟาเรนไฮต์องศาฟาเรนไฮต์องศาโรเมอร์องศาโรเมอร์องศาฟาเรนไฮต์

 การเปรียบเทียบองศาฟาเรนไฮต์กับมาตรวัดอุณหภูมิอื่น 
เคลวินองศาเซลเซียสองศาฟาเรนไฮต์องศาแรงคินองศาเดลิเซิลองศานิวตันองศาโรเมอร์องศาเรอเมอร์ศูนย์สัมบูรณ์0−273.15−459.670559.725−90.14−218.52−135.90อุณภูมิของน้ำแข็ง น้ำ และ เกลือของฟาเรนไฮต์255.37−17.780459.67176.67−5.87−14.22−1.83จุดเยือกแข็งของน้ำ (ณ ระดับน้ำทะเล)273.15032491.67150007.5อุณหภูมิเฉลี่ยของร่างกายมนุษย์310.036.898.2557.994.512.2129.626.925จุดเดือดของน้ำ (ณ ระดับน้ำทะเล)373.15100212671.670338060จุดหลอมเหลวของไททาเนียม (ณ ระดับน้ำทะเล)1941166830343494−23525501334883อุณหภูมิของพื้นผิวดวงอาทิตย์58005526998010440−8140182344212909
thumb|284x284px|เปรียบเทียบระหว่างฟาเรนไฮต์กับอุณหภูมิอื่น ๆ
# พ.ศ. 1894
พุทธศักราช 1894 ใกล้เคียงกับ
 เมษายน ค.ศ. 1351 - มีนาคม ค.ศ. 1352
 ค.ศ. 1351 เป็นปีปกติสุรทินที่วันแรกเป็นวันเสาร์ตามปฏิทินจูเลียน
 ค.ศ. 1352 เป็นปีอธิกสุรทินที่วันแรกเป็นวันอาทิตย์ตามปฏิทินจูเลียน
 มหาศักราช 1273
 ปีเถาะ ตรีศก จุลศักราช 713 (วันที่ 28 มีนาคม เป็นวันเถลิงศก)

 ผู้นำ 
 อาณาจักรอยุธยา: สมเด็จพระรามาธิบดีที่ 1 (พ.ศ. 1893-1912)
 อาณาจักรสุโขทัย: พระมหาธรรมราชาที่ 1 (พ.ศ. 1890-1911)
 อาณาจักรล้านนา: พญาผายู (พ.ศ. 1879-1898)
สำหรับผู้นำประเทศอื่น ๆ ดู รายชื่อผู้นำประเทศ พ.ศ. 1894

 เหตุการณ์ 

 ปรากฏการณ์ทางดาราศาสตร์ 

 25 พฤษภาคม - สุริยุปราคาผสม (มหาสมุทรแปซิฟิก อเมริกาเหนือ และตะวันตกของมหาสมุทรแอตแลนติก)
 4 พฤศจิกายน - จันทรุปราคาบางส่วน (มองไม่เห็นในสยาม)
 19 พฤศจิกายน - สุริยุปราคาวงแหวน (มหาสมุทรแปซิฟิกและตอนใต้ของมหาสมุทรแอตแลนติก)

 วันเกิด 

 วันถึงแก่กรรม
# พ.ศ. 1895
พุทธศักราช 1895 ใกล้เคียงกับ
 เมษายน ค.ศ. 1352 - มีนาคม ค.ศ. 1353
 ค.ศ. 1352 เป็นปีอธิกสุรทินที่วันแรกเป็นวันอาทิตย์ตามปฏิทินจูเลียน
 ค.ศ. 1353 เป็นปีปกติสุรทินที่วันแรกเป็นวันอังคารตามปฏิทินจูเลียน
 มหาศักราช 1274
 ปีมะโรง จัตวาศก จุลศักราช 714 (วันที่ 28 มีนาคม เป็นวันเถลิงศก)

 ผู้นำ 
 อาณาจักรอยุธยา: สมเด็จพระรามาธิบดีที่ 1 (พ.ศ. 1893-1912)
 อาณาจักรสุโขทัย: พระมหาธรรมราชาที่ 1 (พ.ศ. 1890-1911)
 อาณาจักรล้านนา: พญาผายู (พ.ศ. 1879-1898)

 เหตุการณ์ 

 วันเกิด 

 วันถึงแก่กรรม
# พ.ศ. 1896
พุทธศักราช 1896 ใกล้เคียงกับ
 เมษายน ค.ศ. 1353 - มีนาคม ค.ศ. 1354
 ค.ศ. 1353 เป็นปีปกติสุรทินที่วันแรกเป็นวันอังคารตามปฏิทินจูเลียน
 ค.ศ. 1354 เป็นปีปกติสุรทินที่วันแรกเป็นวันพุธตามปฏิทินจูเลียน
 มหาศักราช 1275
 ปีมะเส็ง เบญจศก จุลศักราช 715 (วันที่ 28 มีนาคม เป็นวันเถลิงศก)

 ผู้นำ 
 อาณาจักรอยุธยา: สมเด็จพระรามาธิบดีที่ 1 (พ.ศ. 1893-1912)
 อาณาจักรสุโขทัย: พระมหาธรรมราชาที่ 1 (พ.ศ. 1890-1911)
 อาณาจักรล้านนา: พญาผายู (พ.ศ. 1879-1898)
 อาณาจักรล้านช้าง: พระเจ้าฟ้างุ้ม (พ.ศ. 1896-1915)
สำหรับผู้นำประเทศอื่น ๆ ดู รายชื่อผู้นำประเทศ พ.ศ. 1896

 เหตุการณ์ 

 วันเกิด 

 วันถึงแก่กรรม
# พ.ศ. 1897
พุทธศักราช 1897 ใกล้เคียงกับ
 เมษายน ค.ศ. 1354 - มีนาคม ค.ศ. 1355
 ค.ศ. 1354 เป็นปีปกติสุรทินที่วันแรกเป็นวันพุธตามปฏิทินจูเลียน
 ค.ศ. 1355 เป็นปีปกติสุรทินที่วันแรกเป็นวันพฤหัสบดีตามปฏิทินจูเลียน
 มหาศักราช 1276
 ปีมะเมีย ฉศก จุลศักราช 716 (วันที่ 28 มีนาคม เป็นวันเถลิงศก)

 ผู้นำ 
 อาณาจักรอยุธยา: สมเด็จพระรามาธิบดีที่ 1 (พ.ศ. 1893-1912)
 อาณาจักรสุโขทัย: พระมหาธรรมราชาที่ 1 (พ.ศ. 1890-1911)
 อาณาจักรล้านนา: พญาผายู (พ.ศ. 1879-1898)
สำหรับผู้นำประเทศอื่น ๆ ดู รายชื่อผู้นำประเทศ พ.ศ. 1897

 เหตุการณ์ 

 วันเกิด 

 วันถึงแก่กรรม
# พ.ศ. 1898
พุทธศักราช 1898 ใกล้เคียงกับ
 เมษายน ค.ศ. 1355 - มีนาคม ค.ศ. 1356
 ค.ศ. 1355 เป็นปีปกติสุรทินที่วันแรกเป็นวันพฤหัสบดีตามปฏิทินจูเลียน
 ค.ศ. 1356 เป็นปีอธิกสุรทินที่วันแรกเป็นวันศุกร์ตามปฏิทินจูเลียน
 มหาศักราช 1277
 ปีมะแม สัปตศก จุลศักราช 717 (วันที่ 28 มีนาคม เป็นวันเถลิงศก)

 ผู้นำ 
 อาณาจักรอยุธยา: สมเด็จพระรามาธิบดีที่ 1 (พ.ศ. 1893-1912)
 อาณาจักรสุโขทัย: พระมหาธรรมราชาที่ 1 (พ.ศ. 1890-1911)
 อาณาจักรล้านนา: พญาผายู (พ.ศ. 1879-1898) / พญากือนา (พ.ศ. 1898-1928)

 เหตุการณ์ 

 วันเกิด 

 วันถึงแก่กรรม